b'\n_START_ARTICLE_\nKiibistik\n_START_PARAGRAPH_\nKiibistik (ingl chipset) on arvuti emaplaadil paiknev kiipide komplekt, mis \xc3\xbchendab keskprotsessori arvuti muude osadega ja haldab kogu emaplaadi talitlust. Kui protsessor on arvuti "aju", siis kiibistik on tema "n\xc3\xa4rvis\xc3\xbcsteem". _NEWLINE_Varasemad emaplaadid vajasid mitmest integraall\xc3\xbclitustest koosnevat komplekti. Pentium 4 jaoks l\xc3\xb5i Intel nn sillaarhitektuuri, mis realiseerib kiibistiku kahe k\xc3\xb5rgintegreeritud kiibiga \xe2\x80\x93 p\xc3\xb5hja- ja l\xc3\xb5unasillaga (p\xc3\xb5hja ja l\xc3\xb5una nimetused tulenevad kiipide asendist struktuuriskeemil: \xc3\xbclal \xe2\x80\x93 all).\n_START_SECTION_\nTootjad\n_START_PARAGRAPH_\nTavaliselt on kiibistiku ja emaplaadi tootjad erinevad._NEWLINE_T\xc3\xa4nap\xc3\xa4evased tuntumad kiibistiku tootjad x86 emaplaadile on nVidia, ADM, VIA, SiS ja Intel.'